Diari Oficial de la Generalitat Valenciana


Sumari del DOGV 9990, del 22-11-2024 (2024/12742)

RESOLUCIÓ de 12 de novembre de 2024, per la qual es proveeix el lloc de treball número 21507, anunciat en la convocatòria 141/2024, de 19 de setembre de 2024 (DOGV 9946, 27.09.2024).
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   9990

Data del DOGV
:   22-11-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/12144

CVE
:   QOLR-O-1155-92969

Data del document
:   12-11-2024

Organisme emissor
:   Conselleria de Sanitat

Tipus de document
:   Resolució

Vista la Resolució de 19 de setembre de 2024, de la Direcció General de la Funció Pública, per la qual es convoca la provisió, pel sistema de lliure designació, d’un lloc de treball vacant de naturalesa funcionarial en la Conselleria de Sanitat, convocatòria número 141/2024.

Vist l'informe preceptiu i vinculant emès per la Direcció General de Funció Pública amb data 18.10.2024, en relació amb les sol·licituds que compleixen els requisits, corresponent a la convocatòria 141/2024 (DOGV 9946, 27.09.2024), per a la provisió pel procediment de lliure designació del lloc de treball núm. 21633.

Vist l'informe favorable de data 6 de novembre del 2024, de la directora general de Personal per a la provisió del lloc 21838, subdirector/a general de Personal de la Conselleria de Sanitat.

De conformitat amb el que s'estableix en l'article 115 de la Llei 4/2021, de 16 d'abril, de la funció pública valenciana, així com en l'article 62 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i fent ús de les competències atribuïdes en l'article 115 de la Llei 4/2021 als titulars de les conselleries, considerant que la persona candidata presentada és la persona més idònia per a exercir el lloc convocat,

RESOLC

Nomenar Felix Alvaruiz Bermejo, funcionari de carrera, grup A1, amb NRP …6069…, per al lloc 21775, com a subdirector general de Personal de la Conselleria de Sanitat, amb complement de destinació 30 i complement específic E050.

L'aptitud professional posada de manifest en els mèrits al·legats en el seu currículum, la trajectòria professional, l'experiència en diferents llocs de responsabilitat de la Conselleria de Sanitat i els coneixements específics adquirits, en assumptes de personal gestionats per esta conselleria, són motius suficients per a considerar al candidat proposat com a persona més idònia per a l'acompliment del lloc.

El cessament en l'actual lloc de treball de la persona nomenada es produirà d'ofici el mateix dia en què es publique aquesta resolució en el DOGV, i la presa de possessió de la nova destinació es produirà amb efectes de l'endemà de la publicació.

Contra la present resolució, que posa fi a la via administrativa, es podrà interposar recurs contenciós administratiu davant el jutjat contenciós administratiu que corresponga, en el termini de dos mesos, comptadors des de l'endemà de la publicació d'aquesta resolució i o bé recurs potestatiu de reposició davant l'òrgan competent, en el termini d'un mes comptador des de l'endemà de la seua notificació. Tot això de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.

  

València, 12 de novembre de 2024

Marciano Gómez Gómez

Conseller de Sanitat